Phiny Dick

Alfine Kornélie (Phiny) Dick (født 14. september 1912 i Rotterdam, død 7. august 1990 i Blackrock, Irland) var en nederlandsk forfatterinne og barnebokillustratør. Hun var gift med den nederlandske tegneserieskaperen Marten Toonder.

Hennes mest kjente arbeider er Miezelientje, Olle Kapoen og Birre Beer. Phiny Dick arbeidet sammen med Toonder, og hans sentrale skikkelse Olivier B. Bommel sees som en variant av hennes Wol de Beer mens Miezelientje sees som en forløper for Tom Pus. Toonder illustrerte også noen av hennes bøker, mens hun skrev historier for hans tegneserie om Tom Pus.

Dicks arbeider ble også utgitt i Tyskland og Sverige. Tegneserien Birre Beer ble overtatt og kontinuert av Ton Beek. Hun begynte i sine senere år å male portretter og landskaper, og laget dessuten tegningene som dekorerte omslaget på samlealbumene med Tom Pus-tegneserier.

Referanser 

Nederlandske tegneserieskapere
Nederlandske forfattere
Nederlandske kunstnere
Personer fra Rotterdam
Fødsler i 1912
Dødsfall i 1990